Държавен вестник, бр. 69, 2002 г., стр. 1

Сряда, 17 юли 2002 г.
София
Цена 0,60 лв.
ОФИЦИАЛНO ПЕЧАТНО ИЗДАНИЕ НА РЕПУБЛИКА БЪЛГАРИЯ
ОФИЦИАЛЕН РАЗДЕЛ
ДЪРЖАВЕН ВЕСТНИК 69
ИЗВЪНРЕДЕН
   БРОЙ
НАРОДНО СЪБРАНИЕ
РЕШЕНИЕ
за разрешаване пребиваването на чуждестранни
военни кораби, самолет и военнослужещи с лич-
ното си оръжие на територията на Република
България за участие в учението на Военноморс-
ките сили на Република България в духа на “Парт-
ньорство за мир”—“Бриз 2002”
Народното събрание на основание чл. 84, т. 11 от
Конституцията на Република България и чл. 26, т. 3
от Закона за отбраната и въоръжените сили на Ре-
публика България
Р Е Ш И :
Разрешава пребиваването на чуждестранни
военни кораби, самолет и военнослужещи с лич-
ното си оръжие на територията на Република Бъл-
гария за времето от 20 до 30 юли 2002 г. за участие
в учението на Военноморските сили на Република
България в духа на “Партньорство за мир”—“Бриз
2002”, както следва:
—от Военноморските сили на Кралство Испа-
ния—един кораб и 50 военнослужещи;
—от Военноморските сили на Италианската
република—един кораб и 155 военнослужещи;
—от Военноморските сили на Румъния—двама
военнослужещи;
—от Военноморските сили на Съединените
американски щати—два кораба, един самолет Р-3
“Орион” и 39 военнослужещи;
—от Военноморските сили на Република Тур-
ция—5 кораба и 310 военнослужещи;
—от Военноморските сили на Украйна—един
кораб и 86 военнослужещи;
—от Военноморските сили на Френската ре-
публика—един кораб и 155 военнослужещи;
—от Военноморските сили на Грузия—един
кораб и 50 военнослужещи.
Решението е прието от ХХХIХ Народно събра-
ние на 10 юли 2002 г. и е подпечатано с официал-
ния печат на Народното събрание.
Председател на Народното събрание:
Огнян Герджиков
МИНИСТЕРСКИ СЪВЕТ
ПОСТАНОВЛЕНИЕ № 130
ОТ 1 ЮЛИ 2002 Г.
за приемане на Наредба за опасните химични ве-
щества, препарати и продукти, подлежащи на заб-
рана или ограничения при търговия и употреба
МИНИСТЕРСКИЯТ СЪВЕТ
П О С Т А Н О В И
Член единствен. Приема Наредба за опасните хи-
мични вещества, препарати и продукти, подлежащи на
забрана или ограничения при търговия и употреба.
За министър-председател: Лидия Шулева
Главен секретар на Министерския съвет:
Севдалин Мавров
НАРЕДБА
за опасните химични вещества, препарати и про-
дукти, подлежащи на забрана или ограничения
при търговия и употреба
Чл. 1. (1) С наредбата се определят опасните хи-
мични вещества, препарати и продукти, чиято тър-
говия и употреба са забранени или ограничени с цел
опазване здравето на човека и околната среда.
(2) Списъкът на опасните химични вещества,
препарати и продукти, подлежащи на забрана или
ограничения, както и забраните и ограниченията
при тяхната търговия и употреба са определени в
приложението.
Чл. 2. Наредбата не се прилага за опасните
химични вещества, препарати и продукти:
1. транзитно превозвани през територията на
Република България и подлежащи на митнически
контрол, които не се обработват или преработват
на територията на страната;
2. предназначени за аналитични изследвания, за
научноизследователска и развойна дейност.
Чл. 3. Опасните химични вещества, препарати
и продукти по приложението могат да се употре-
бяват или пускат на пазара при спазване на усло-
вията, определени в приложението, колона 3 “Из-
ключения”.
Чл. 4. (1) Лицата, които пускат на пазара опас-
ни химични вещества, препарати и продукти, оп-
ределени в приложението, в 14-дневен срок от
пускането им изпращат в Министерството на окол-
ната среда и водите информация за:
1. името/наименованието, седалището и кода
си по БУЛСТАТ;
2. опасните химични вещества, препарати и про-
дукти, които  пускат на пазара при условията на чл. 3.
(2) В 5-дневен срок от получаване на информаци-
ята по ал. 1 Министерството на околната среда и
водите писмено уведомява Министерството на здра-
веопазването и Министерството на труда и социал-
ната политика за постъпилата информация по ал. 1.
Допълнителна разпоредба
§ 1. За определяне на никел в продукти по т. 28
от приложението се прилагат методите по БДС
EN 12472, БДС EN 1810 и БДС EN 1811.
Заключителни разпоредби
§ 2. Препаратите и продуктите, за които са опре-
делени ограничения и които са пуснати на пазара
преди влизането в сила на наредбата, остават на
пазара до изчерпване на количествата.
§ 3. Наредбата се приема на основание чл. 23 от
Закона за защита от вредното въздействие на хи-
мичните вещества, препарати и продукти.
§ 4. Наредбата влиза в сила от 1 януари 2003 г.
Забраните и ограниченията по т. 2, 3, 15, 21, 23, 25,
26, 27, 29—41 от приложението  влизат в сила от 1
януари 2004 г.
§ 5. Изпълнението на наредбата се възлага на
министъра на околната среда и водите.